cyanic-selkie/wikianc huggingface dataset:
(8123) Կանալետո
Միջին հեռավորությունը Արեգակից կազմում է 2,287777 ա. մ., առավելագույնը մոտենում է 1,9913 ա. մ. հեռավորության վրա և հեռանում 2,5843 ա. մ. ։ Արեգակի շուրջ մեկ ամբողջական պտույտ է կատարում 1263,92 երկրային օրվա ընթացքում, իր ուղեծրով շարժվելով միջինում 0,284829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։
Քուրդլար
Քուրդլար, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում էր Գորիս քաղաքից 14 կմ հարավ-արևելք, Հարժիս գյուղից հարավ-արևելք, Որոտանի առափնյա հարթության վրա ։
Պատմություն
1916 թվականին ձուլվել է Հալիձոր գյուղին։
Բնակչություն
Քուրդլարի ազգաբնակչության փոփոխությունը.
Պատմամշակութային կառույցներ
Գյուղն ուներ կիսավեր եկեղեցի՝ գավիթով, որի մեջ կար արձանագրությամբ մեծ տապանաքար։ Եկեղեցու դրսում կային խաչքարեր ։
Ծանոթագրություններ
Կատեգորիա:Արևելյան Հայաստանի գյուղեր
Բովում
Բովում, գործընթաց, որի միջոցով ջերմությունը կիրառվում է չոր սննդի վրա՝ առանց յուղ կամ ջուր օգտագործելու։ Ի տարբերություն տապակման այլ մեթոդների, բովումը կատարվում է այնպիսի սննդի համար, ինչպիսիք են ընկույզը և սերմերը, ներառյալ որոշ ուտելի միջատներ, ինչպիսիք են տնային ծղրիդները։ Բովելիս կերակուրները խառնվում են, որպեսզի ապահովեն հավասար ջերմություն։
Բովումը կարելի է կատարել տապակի կամ վոկի մեջ (որոշ խոհանոցներում համեմունքներ պատրաստելու հեշտ եղանակ է) կամ պրոֆեսիոնալ վառարանում (օգտագործվում է սուրճի հատիկներ կամ գետնանուշ բովելու համար)։ Բովումը փոխում է սննդի սպիտակուցների քիմիան՝ փոփոխելով դրանց համը, ինչպես նաև ուժեղացնում է որոշ համեմունքների բույրն ու համը։ Բոված համեմունքները սովորաբար պատրաստվում են տապակի մեջ՝ տարբեր խոտաբույսեր, համեմունքներ և շաքար ավելացնելով և բովելով մինչև դարչնագույն դառնալը։
Հիմնականում բոված կերակուրները պարունակում են գետնանուշի կարագ, որը պատրաստվում է բոված գետնանուշից, թեյ, որը պատրաստվում է թեյի տերևներից, որոնք բոված են (հավաքելուց անմիջապես հետո կամ խմորումից հետո) , սուրճ և շոկոլադ, որոնք պատրաստվում են բոված սուրճի հատիկներից և բոված կակաոյից ։
Ծանոթագրություններ
Կատեգորիա:Ուտեստների պատրաստման տեխնոլոգիա Կատեգորիա:Խոհարարություն
Լուդոլֆ վան Քյոլեն
Լուդոլֆ վան Քյոլեն (Ludolph van Ceulen, նաև van Keulen, van Collen, van Cuelen, ), հոլանդացի մաթեմատիկոս։
Կենսագրություն
Լյուդոլֆ վան Քյոլենը տեղափոխվել է Դելֆթ, ամենայն հավանականությամբ, 1576 թվականին, որպեսզի դասավանդի սուսերամարտ և մաթեմատիկան, իսկ 1594 թվականին Լեյդենում բացել է սուսերամարտի դպրոց ։ 1600 թվականին նշանակվել է Duytsche Mathematique ինժեներական դպրոցի մաթեմատիկայի առաջին պրոֆեսոր, որը հիմնադրել էր Մորիսը՝ Օրաննի արքայազնը։
Վան Քյոլենի կարևորագույն աշխատանքը եղել է պի մաթեմատիկական հաստատունի հաշվարկումը, որի վրա նա ծախսել է իր կյանքի զգալի մասը՝ ըստ էության, օգտագործելով այն նույն մեթոդները, որոնք օգտագործել էր Արքիմեդը շուրջ տասնյոթ դար առաջ ։ Նա հրատարակել է պի թվի 20 տասնորդական թվանշանները 1596 թվականի իր «Van den Circkel» գրքում, որը հրապարակվել է նախքան նրա Լեյդեն տեղափոխվել, իսկ ավելի ուշ նա ընդլայնել է այդ արժեքը մինչև 35 տասնորդական թվանշան ։ Այդ թիվը հայտնի է որպես Լյուդոլֆի թիվ, և ըստ նրա կտակի, այն պետք է փորագրվեր նրա տապանաքարի վրա։ Հաշվարկի ժամանալ նրան շատ է օգնել նրա կինը՝ Ադրիանա Սիմոնսը։ Ցեյլենի հեղինակած աշխատություններից են.
Ժառանգություն
Լյուդոլֆ վան Քյոլենի մահվանից հետո Լյուդոլֆի թիվը՝
փորագրվել է նրա շիրմաքարի վրա Լեյդենում ։ Հետագայում շիրմաքարը կորել է, սակայն ավելի ուշ՝ 2000 թվականին, վերականգնվել է։
Գերմանիայում պի թիվը ներկայում էլ երբեմն կոչվում է Լյուդոլֆի թիվ ։
Արտաքին հղումներ
Կատեգորիա:Հոլանդացի մաթեմատիկոսներ Կատեգորիա:Գերմանացի մաթեմատիկոսներ Կատեգորիա:1539 ծնունդներ Կատեգորիա:Մաթեմատիկոսներ այբբենական կարգով
Երևանի կոշիկի Մասիս արտադրական միավորում
Երևանի կոշիկի մասին արատադրական միավորում, խորհրդային շրջանի թեթև արդյունաբերության ձեռնարկություն Հայաստանում։ Հիմնադրվել է 1962 թվականին։ Ներառում էր Երնանի № 1, 2, 4-րդ (Քանաքեռի), 5, 6, 7-րդ (Չկալովի անվան), 12 («Երկոշ») ֆաբրիկաները, կոշիկի նորաձևության տունը, Լենինականի № 2 և 3, Կիրովակաևի № 10 («Նոր-ուղի»), Կամոյի № 8 ֆաբրիկաները։ Միավորման գլխամասային ձեռնարկությունը Երևաևի № 2 և 3 ֆաբրիկան էր։
Արտադրել է տղամարդու, կանանց, մանկական կոշիկ։ 1962 թվականին թողարկել է 5 միլիոն 200 հազար, 1975 թվականին՝ 10 միլիոն 200 հազար զույգ կոշիկ, որի 10%-ն ուներ որակի նշան, 25%-ը՝ «Ն» ինդեքս, իսկ 6%-ը հատուկ նրբագեղ էր։ Արտադրանքն իրացվել է նախկին Խորհրդային ՄԻությունում, առաքվել Խորհրդային Ռուսաստան, միջինասիական հանրապետություններ, ինչպես նաև սոցիալիստական ճամբարի 3 երկիր՝ Վիետնամ, Չեխոսլովակիա, Լեհաստան։ Միավորման ձեռնարկություններում աշխատում էր մոտ 6 հազար մարդ։ 1976 թվականին պարգևատրվել է Աշխատանքային կարմիր դրոշի շքանշանով։
Կատեգորիա:Հայաստանի տնտեսություն
Կարլ Բրանտինգ
Կարլ Բրանտինգ (Karl Hjalmar Branting, ), շվեդ քաղաքական գործիչ, Շվեդիայի առաջին վարչապետը սոցիալ-դեմոկրատական կուսակցությունից։
Կենսագրություն և քաղաքական գործունեություն
1889 թվականին Ավգուստ Պալմի հետ դարձավ Շվեդիայի սոցիալ-դեմեկրատական կուսակցություն (ՇՍԴԿ) հիմնադիրներից մեկը և առաջատարը, այնուհետև՝ Աշխատանքային ինտերնացիոնալի նշանավոր գործիչ։ 1887-1917 թվականին (ընդմիջումով) «Social-Demokraten» թերթի գլխավոր խմբագիր։ 1896 թվականից Ռիքսդագի նախագահ։ 1907 թվականին ՇՍԴԿ Գործադիր կոմիտեի նախագահ։
1880 թվականներին օգնեց ռուս հեղափոխականերին։ Փետրվարյան հեղափոխությունից կարճ ժամանակ անց այցելել է Պետրոգրադ։ Թշնամաբար է ընդունել Հոկտեմբերյան մեծ սոցիալիստական հեղափոխությունը։
1920, 1921-1923 և 1924-1925 թվականներին եղել է վարչապետ։ ՇՍԴԿ-ի շնորհիվ ցանկանում էր բարեփոխումներ անցկացնել, պայքարում էր կուսակցության հեղափոխական թևի դեմ (Ավգուստ Պալմ, Կառլ Յալմար Դանիելսոն, Ցեթ Հյոգլունդ)։ Մասնակցություն է ունեցել Բեռնի ինտերնացիոնալի ստեղծման գործում։
Տես նաև
Բրատինգի հուշարձան
Գրականություն
Կատեգորիա:Շվեդ նոբելյան մրցանակակիրներ Կատեգորիա:Շվեդիայի վարչապետներ Կատեգորիա:Ուփսալայի համալսարանի շրջանավարտներ Կատեգորիա:Շվեդիայի քաղաքական գործիչներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Շվեդ դիվանագետներ Կատեգորիա:Շվեդ լրագրողներ Կատեգորիա:Շվեդ խմբագիրներ
Ապրելու ժամանակը և մեռնելու ժամանակը
«Ապրելու և մեռնելու ժամանակը» (Zeit zu leben und Zeit zu sterben), գերմանացի գրող Էրիխ Մարիա Ռեմարկի հակառազմական վեպը, որը հրատարակվել է 1954 թվականին։ Անունը, հղվում է Ժողովողից 3։1—2։ «Ամեն ինչ ունի իր ժամանակը <...> Ժամանակը ծնվում և ժամանակը մահանում է» ։
Սյուժեն
1944 թվականին գերմանական զորքերը նահանջում են Ռուսաստանից։ Էռնեստ Գրեբերին և նրա զորքին հանձնարարում են գնդակահարել բանտարկյալ պարտիզաններին՝ ծերուկին, կնոջը և երկու տղամարդկանց։ Նախապատրաստումների ժամանակ ցուցադրվում է ՆՍԳԲԿ անդամ Շթեյնբրեները, ով ցանկանում էր բռնաբարել կնոջը։ Մահից առաջ կինը փչացնում է գնդկահարող խմբի տրամադրությունը, հայհոյում և սպառնում, որ իր երեխաները կսպանեն նրանց երեխաներին։
Գրեբերը ստանում է երեք շաբաթյա հանգիստ։ Նա ուղարկվում է իր ծնողների մոտ՝ Վերդեն(Գերմանիա)։ Միայն հասնելով տուն իմանում է, որ քաղաքը պարբերաբար ենթարկվում է ռմբակոծությունների։ Այն փողոցը, որտեղ ապրում էին նրա ծնողները, դարձել էր ավերակ, և քչերն էին ողջ մնացել։ Ռմբակոծությանը զոհ են գնացել շուրջ հազար մարդ։ Զբաղվելով ծնողներին փնտրմամբ՝ Գրեբերը հանդիպում է 20-ամյա Էլիզաբեթ Կրուզին, ում նա ճանաչում էր դպրոցական տարիներից։ Էլիզաբեթի հայրը գտնվում էր համակենտրոնացման ճամբարում, իսկ նրանց տունը «աղբանոց» էր դարձել․ երկու սենյակները զբաղեցնում էին նացիստ ֆրաու Լիզերը իր աղջկա հետ։ Գրեբերը և Էլիզաբեթը ռմբակոծումից պաշտպանվելու համար ռմբապաստարան են գնում, թաքնվում են օդային հարձակումներից, այդ ընթացքում մտերմանում են ու դառնում սիրահարներ։
Գրեբերն այցելում է պրոֆեսոր Փոլմանին, որը թաքցնում էր մի հրեայի։ Նա նաև հանդիպում է իր դպրոցական տարիների ընկեր Ալֆոնս Բինդինգին, ով նացիստական կուսակցության պաշտոնյա էր դարձել։ Բինդինգը մեծահոգությամբ ընդունում է Գրեբերին, խոստանալով օգնել նրա ծնողներին գտնել։ Շուտով Էլիզաբեթը և Գրեբերը որոշում են ամուսնանալ։
Պուչկովշչինա (գյուղ, Լոխովիցայի շրջան)
Պուչկովշչինա (Пучківщина), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1915 թվականին։
Ապրելու ժամանակը և մեռնելու ժամանակը
Սյուժեն
Ավիացիոն հարձակման ժամանակ քաղաքը պայթեցնում են ռումբերով։ Գրեբերի աչքերի առջև մահանում է մի 5-ամյա աղջիկ, ով իր հետ տանում էր մի նորածին երեխայի։ Տներից փորձում էին փախչել դուրս, սակայն քիմիական բաղադրություն ունեցող ռումբերը մանրակրկտորեն այրում էին նրանց և շատ քչերին էր հաջողվում փրկվել։ Փոլմանը ձերբակալվում է։ Գրեբերի հանգիստը ավարտվում է և նա հրաժեշտ է տալիս Էլիզաբեթին, երազելով հանդիպել պատերազմից հետո։
Գրեբերը վերադառնում է ռազմաճակատ, որտեղ ռուսները սկսում են մեծամասշտաբ հարձակում։ Հարձակումներից հետո Գրեբերը կորցնում է իր անձնակազմից շատերին։ Գրեբերը փրկում է չորս բնակիչների, որոնք համարվում էին պարտիզաններ։ Ծերուկը հորդորում է Գրեբերին փախչել իրենց հետ, սակայն Գրեբերը հրաժարվում է։ Հանկարծակի բեկումից հետո Շտեյնբրեներն առաջարկում է սպանել մարդկանց, սակայն Գրեբերը փորձում է կանգնեցնել նրան՝ ասելով, որ նրանք պարտիզանների նման չեն, և առանց կարգադրության չեն կարող սպանել նրանց։ Կոնֆլիկտի արդյունքում Գրեբերը սպանում է Շթեյնբրեներին և ազատ արձակում բնակիչներին։ Ծերունին հանում է իր հրացանը և սպանում է Գրեբերին։ Գրեբերն ընկնում է։
Պուչկովշչինա (գյուղ, Լոխովիցայի շրջան)
2001 թվականի տվյալներով Պուչկովշչինա գյուղում բնակվում էր 7 մարդ։ Բնակավայրը զբաղեցնում է 26 կմ² տարածք։ Բնակչության խտությունը կազմում էր 0,27 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1915 թվականին հիմնադրված բնակավայրեր
Ապրելու ժամանակը և մեռնելու ժամանակը
Էկրանավորումը
1958 թվականին Ռեմարկի վեպի հիման վրա ռեժիսոր Դուգլաս Սիրկը նկարահանեց ֆիլմ՝ «Սիրելու և մեռնելու ժամանակը»։ IMDb կայքում ֆիլմը ստացել է 10-ից 7․9 միավոր։ Պրոֆեսոր Փոլմանի դերը խաղացել է հենց Էրիխ Մարիա Ռեմարկը ։
Արտաքին հղումներ
Կատեգորիա:1954 վեպեր Կատեգորիա:Մոդեռնիզմի գրական ստեղծագործություններ Կատեգորիա:Էրիխ Մարիա Ռեմարկի վեպեր
Շուբկի
Շուբկի (Шубки), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Ալեուս (գետակ)
Ալեուս, գետ Կիլիկիայում, Սարոսի վտակ Ուրումլուի օժանդակը ։
Օլերդոլա
Օլերդոլա (կատ.`Olèrdola), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Ալիտ Պենեդես շրջանում։ Տարածքը կազմում է 30.08 կմ2։ Բնակչությունը` 3533 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից 62 կմ։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Օկլի (գյուղ, Վինոգրադովի շրջան)
Օկլի (Оклі), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Օկլի գյուղում բնակվում էր 366 մարդ։ Բնակավայրը զբաղեցնում է 1,43 կմ² տարածք։ Բնակչության խտությունը կազմում էր 0,26 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Ցիտրուլին
Ցիտրուլին, α-ամինա–δ–ուրեիդավալերիանաթթու, H2NCONH(CH2)3CH(NH2) COOH, բնական ամինաթթու։ Գոյություն ունի օպտիկապես ակտիվ Լ –, D– և ռացեմատ LD–ձևերով։ L ցիտրուլինն ազատ վիճակում պարունակվում է ձմերուկի և որոշ այլ բույսերի հյութերում, ընդավորների արմատային պալարներում, կաթնասունների հյուսվածքներում (լյարդ, երիկամներ, ուղեղ, մկաններ, արյուն)։ Բնական սպիտակուցների կազմության մեջ չի մտնում։ Օրգանիզմում մասնակցում է օրնիթինային ցիկլի ռեակցիաներին (օրնիթինից արգինինի կենսասինթեզի միջանկյալ արգասիք է)։ Բույսերում մասնակցում է նաև ազոտի ֆիքսման պրոցեսին։
Ծանոթագրություններ
Կատեգորիա:Միզանյութեր
Ամր Մուսա
Ամր Մուհամմեդ Մուսա, (արաբ. عمرو محمد موسى‎, ), եգիպտացի դիվանագետ։ 2001-ից 2011 թվականներին եղել է Արաբական պետությունների լիգայի գլխավոր քարտուղար։
Կենսագրություն
1958-1972 թվականներին զբաղեցրել է տարբեր պաշտոններ, այդ թվում  Շվեյցարիայում Եգիպտոսի դեսպանատանը  և ՄԱԿ-ում Եգիպտոսի առաքելությունում։ 1991-ից 2001 թվականներին աշխատել է որպես Եգիպտոսի արտաքին գործերի նախարար։
Եղել է Արաբական պետությունների լիգայի գլխավոր քարտուղար։ 2011թ․ մայիսի 15-ին Եգիպտոսի արտաքին գործերի նախարար Նաբիլ ալ- Արաբին նրա փոխարեն ընտրվեց նոր գլխավոր քարտուղար ։
Ամր Մուսան 2012 թվականի մայիսին Եգիպտոսում կայացած նախագահական ընտրությունների թեկնածուներից մեկն էր։ Ընտրությունների առաջին փուլում նրա համար, ըստ «Ալ-Ահրամի», տրվեց ավելի քան երկուսուկես միլիոն քվեարկողների ձայն, ինչը, սակայն, նրան թույլ չտվեց անցնել ընտրությունների երկրորդ փուլ ։
Ծանոթագրություններ
Կատեգորիա:Եգիպտոսի արտաքին գործերի նախարարներ Կատեգորիա:Եգիպտոսի քաղաքական գործիչներ Կատեգորիա:Եգիպտացի իրավաբաններ
Քուրդ-Կուլագի
Քուրդ-Կուլագի, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 54 քուրդ բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Շուբկինո (գյուղ, Տյոմկինսկի շրջան)
Շուբկինո (Шубкино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Տյոմկինսկի շրջանի բնակավայրեր
Սուբյակո
Սուբիակո կամ Սուբյակո (Subiaco), կոմունա Իտալիայում, Լացիո մարզի Հռոմ գավառում, Հռոմից 73 կմ արևելք, Անյենե գետի ափին։ Հայտնի որպես Բենեդիկտյան կարգի ծննդավայր՝ առաջին վանական կարգի կաթոլիկ եկեղեցի։
Պատմությունը և հուշարձանները
Հեռավոր քարայրում՝ լճերի վերնամասում 494 թվականին առանձնացավ Սուրբ Բենեդիկտ Նուրսիյսկին։ Մոնթե-Կասսինո մեկնելուց առաջ շրջանում հիմնադրեց 12 վանքեր։ 981 թվականին Սխոլաստիկի եկեղեցին՝ նվիրված քրոջը, ձեռք բերեց գոթական ոճը՝ 1228 թվականի երկրաշարժից հետո։ Բենեդիկտի անձնուրաց գործունեության մասին վկայում է մի վանք, որը նրա անունով էր։ Վանքը ուներ իր որմնանկարները, որտեղ պատկերված են 9-րդ դարի քարանձավի հովիվները։ Գործունեության մասին վկայում է նաև Սակրո-Սպեկո սուրբ քարանձավը, որը XIII և XIV դարերում զարդարված է եղել սիենական դպրոցի որմնանկարներով։ «Սկսած 11-րդ դարից Սուբյակոյի աբբայությունը սկսեց ծաղկել, հարստանալ, վայելել փառքը, ոչ այնքան շատ օրինական խաղաղությամբ, որքան ռազմական։ Վանականները ոչ թե քիչ էինտարբերվում շրջապատի ֆեոդալական իշխաններից, այլ նրանք իսկական ասպետներ էին։ Հաճախ ձիերով ուղեկցում էին մի շարք զինված ծառայողների։ Աստիճանաբար վանականը մաքրեց իր շրջապատը, և նա ստացել է ավելի շատ քաղաքներ ուժով, քան պապական հողերի նվերները միասին»,- ասել է Պավել Մուրատովը։ Այս աբբայությունում շատ քաղաքներ եմ կառուցվել Պիա 6-րդ ի հրամանով։ 1892 թվականին Սակրո-Սպեկոյի մռայլ գեղեցկությունը բարձր գնահատեց Վիչիսլավ Իվանովը։ Սուբյակոյի վերին շրջանում նկարազարդ վեր է բարձրանում բերդ-աբբայությունը, որի կառուցումը սկսվել է 1073 թվականին և շարունակվել է մինչև 16-17-րդ դարեր։ Անյեն գետի լայնությամբ 1358 թվականից ձգվում է Սուրբ Ֆրանցիսկա կոչվող 37 մետրանոց կամուրջը։ Սուբյակոն իտալական տպագրության ծննդավայրն է։ Հենց այստեղ 1464 թվականին բնակություն հաստատեցին գերմանացի առաջին տպող վանականները՝ Առնոլդ Պաննարցը և Կոնրադ Սվեյնհեյմը։
Տեղեկագրական տվյալներ
Բնակչությունը կազմում է 9255 մարդ (2004 թվականի տվյալներով), բնակչության խտությունը՝ 142 մարդ/կմ2։ Մակերեսը 63 կմ2։ Փոստային ինդեքսը՝ 028։ Հեռախոսային կոդը՝ 0774։ Քաղաքի տոնը համարվում է մարտի 21-ը։
Պրոլետարի (գյուղ, Լոխովիցայի շրջան)
2001 թվականի տվյալներով Պրոլետարի գյուղում բնակվում էր 7 մարդ։ Բնակավայրը զբաղեցնում է 0,216 կմ² տարածք։ Բնակչության խտությունը կազմում էր 32,41 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր
Օկլի Գեդ
Օկլի Գեդ (Оклі Гедь), գյուղ Ուկրաինայի Անդրկարպատյան մարզի Վինոգրադովի շրջանում։
2001 թվականի տվյալներով Օկլի Գեդ գյուղում բնակվում էր 611 մարդ։ Բնակավայրը զբաղեցնում է 32,35 կմ² տարածք։ Բնակչության խտությունը կազմում էր 18,88 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Վինոգրադովի շրջանի բնակավայրեր Կատեգորիա:Ուկրաինայի գյուղեր
Մալայզիական ավիաուղիների 370 չվերթ
Թիվ 370 չվերթ. ավիավթար, որը տեղի է ունեցել 2014 թվականի մարտի 8-ին։ Ինքնաթիռ Boeing 777-200ER-ը պատկանում էր Malaysia Airlines ավիաընկերությանը և չվերթ էր իրականացնում Կուալա Լումպուրից դեպի Պեկին ։ Ռադարների տեսադաշտից անհետացավ ինքնաթիռը, որը այդ պահին գտնվում էր Չինաստանում։ Հետագայում հետաքննությունից պարզվեց, որ մարդատար ինքնաթիռում, անհայտ անձինք կտրել էին կապի համակարգը, և ինքնաթիռը զգալիորեն շեղվել էր։ Նաև պարզվեց, որ ինքնաթիռը ընկել է Հնդկական օվկիանոս, և վթարի պատճառով բոլորը զոհվել էին (227 ուղևորները և 12 անձնակազմի անդամները) ։
Ինքնաթիռը Կուալա Լումպուրից մեկնել էր 2014 թվականի մարտի 8-ին ժամը 00:42-ին (MYT): Ժամը 01:19-ին (MYT) անձնակազմը վերջին անգամ կապի մեջ է եղել ցամաքային ծառայությունների հետ, իսկ 01:21-ին (MYT) ինքնաթիռն անհետացել է ռադիոլոկատորների էկրաններից, սակայն, ինչպես պարզվել է, ևս 7 ժամ գտնվել է օդում։ Ինքնաթիռը չէր արձագանքում զանգերին, արբանյակային հեռախոսազանգերին և տեքստային հաղորդագրություններին, որոնք ուղարկվել էին ACARS հատուկ ավիացիոն համակարգով, և դիսպետչերներին հայտնի չէր նրա գտնվելու վայրը։ 6 ժամ անց MH370 չվերթի օդաչուների հետ կապի դուրս գալու անհաջող փորձերից հետո դիսպետչերները հայտարարել են ինքնաթիռը անհետ կորած։
Որոնողափրկարարական գործողությունն սկսվել է Հարավչինական ծովի ջրատարածքի հետազոտությամբ, որտեղ ինքնաթիռը վերջին անգամ կապի մեջ է եղել, իսկ հետո տեղափոխվել է Մալակկայի նեղուց և այնուհետև Հնդկական օվկիանոս՝ Ավստրալիայի արևմտյան ափերի մոտ։ Աղետի հստակ վայրն ու ուղևորների մարմինները չեն գտնվել։ 2014 թվականի օգոստոսին Մալայզիան և Ավստրալիան կազմակերպել էին երկրորդ որոնողական գործողությունը, որն անցկացվել էր մինչև 2017 թվականի հունվար Հնդկական օվկիանոսի հարավային մասում՝ խորջրյա սարքերի օգնությամբ։ Սա ևս անհաջող ավարտ է ունեցել։ Ընդ որում՝ անկախ 2015 և 2016 թվականներին Boeing 777-ի ենթադրյալ անկման վայրից ավելի քան 4000 կիլոմետր հեռավորության վրա հիմնական որոնումից, պատահաբար հայտնաբերվել են դրա ոչ մեծ բեկորները՝ Ռեյունյոն և Ռոդրիգես կղզիներում, Մոզամբիկի և Մոսել Բեյի (ՀԱՀ) ափերում
Reuters-ի գնահատմամբ՝ անհետացած Boeing 777-ի որոնումները 2016 թվականի դրությամբ ավիացիայի պատմության մեջ ամենամասշտաբայինն են ինչպես արժեքով, այնպես էլ ներգրավված ուժերի և երկրների քանակով ։ <references group="*" />
Ինքնաթիռ
Boeing 777-200ER (որոշ աղբյուրներում նշվում է ավիաընկերության կոդով՝ Boeing 777-2H6ER) (9M-MRO գրանցման համարը, գործարանային 28420 համարը, սերիան՝ 404 ) թողարկվել է 2002 թվականին (առաջին թռիչքը կատարել է մայիսի 14-ին) ։ Նույն թվականի մայիսի 31-ին հանձնվել է Malaysia Airlines ավիաընկերությանը ։
Ինքնաթիռը հագեցած է եղել երկու երկշերտ՝ Rolls-Royce Trent 892 տուրբովենտիլատորներով ։ Սրահի գործարանային կոնֆիգուրացիան ենթադրում էր 278 նստատեղ ուղևորների համար՝ 12-ը առաջին դասում, 33-ը բիզնես դասում և 233 տեղ էկոնոմ դասում։ 2006 թվականի սեպտեմբերին սրահի կոնֆիգուրացիան փոխվել է․ ուղևորահոսքն ավելացել է մինչև 282 նստատեղ՝ 35 բիզնես դասի և 247 էկոնոմ դասի ։
Անձնակազմ և ուղևորներ
Ինքնաթիռում ընդհանուր առմամբ եղել է 239 մարդ՝ անձնակազմի 12 անդամ և 227 ուղևոր։
Անձնակազմ
Սրահի անձնակազմը բաղկացած էր 10 բորտուղեկցորդներից։ Ամենաերիտասարդը 13 տարեկան էր, ավագը՝ 35 տարեկան (Inflight Supervisor)
Ուղևորներ
Ինքնաթիռում եղել է ռուսաստանցի՝ 43-ամյա գործարար Նիկոլայ Բրոդսկին ։
Երկու իրանցիներ ինքնաթիռում ապօրինի են գտնվել։ Նրանք ձեռք են բերել ուրիշի կեղծ անձնագրերով տոմսեր, որոնք պատկանել են իտալացի Լուիջի Մարալդիին (Luigi Maraldi) և ավստրիացի Քրիստիան Կոսելին (Christian Kozel)։ 2012 և 2013 թվականներին եվրոպացիները կորցրել են իրենց փաստաթղթերը Թաիլանդում, նրանց վավերապայմանները Ինտերպոլի կողմից ներկայացվել են գողացված փաստաթղթերի միջազգային բազա։ Չնայած դրան՝ իրանցիները կարողացել են օգտվել անձնագրերից՝ ձեռք բերելով տոմսեր (China Southern Airlines-ի միջոցով)  ։
Կեղծ փաստաթղթերով երկու ուղևորների ինքնությունը պարզվել է ․
Ինտերպոլի տվյալներով՝ երկուսն էլ օրինական են լքել Իրանը, իսկ կեղծ փաստաթղթերը ստացել են իրենց երթուղու հաջորդ հատվածներում ։
Չորս ուղևորներ ուշացել են գրանցումից և չեն հայտնվել ինքնաթիռում ։
Նախաթռիչքային պատրաստում
MH370 չվերթի պլանային թռիչքը պետք է կատարվեր 2014 թվականի մարտի 8-ի ուշ ժամերին Կուալա Լումպուրից (Մալայզիա) Պեկին (ՉԺՀ) և պետք է տևեր մոտ 6 ժամ։ Մեկնման ժամը՝ 00:35 (MYT), վայրէջքի ժամը՝ 06:30 (MYT): Երթուղու երկարությունը 4417 կմ էր ։
Boeing 777-200ER օդանավակայանում 9M-MRO ինքնաթիռը ամբողջությամբ լիցքավորվել է։ Ինքնաթիռում ավիացիոն վառելիքի ծավալը բավարար էր 7 ժամ 30 րոպե թռիչքի համար (49 100 կիլոգրամ), այսինքն՝ թռիչքի համար բավարար քանակություն և ոչ թռիչքային իրավիճակներում պահեստային օդանավակայաններում վայրէջք կատարելու համար (նվազագույն անհրաժեշտ պաշարը՝ 37 200 կիլոգրամ, ինչը մոտավորապես հավասար է 5 ժամ 34 րոպե թռիչքի) ։
Ինքնաթիռի թռիչքային քաշը (ներառյալ ուղևորները, ուղեբեռը, բեռները, ավիավառելիքը) գտնվել է նորմայի սահմաններում՝ 223,5 տոննա (առավելագույնը՝ 286 տոննա, իսկ դատարկ ինքնաթիռի քաշը՝ 138,9 տոննա) ։
Ժամը 00:25-ին (MYT) 370 չվերթի անձնակազմն ավարտել է նախաթռիչքային պատրաստությունը։ Ժամը 00:40-ին (MYT) թռիչքի թույլտվություն է ստացվել, ինքնաթիռը գտնվել է թռիչքուղու սկզբնամասում
Թռիչք, անհետացում
Ժամը 00:42-ին (MYT) MH370 չվերթը մեկնել է Կուալա Լումպուրից։
Սկզբում ամեն բան ընթացել է բնականոն հունով ։ Օդաչուները կապի մեջ են եղել ցամաքային ծառայությունների հետ ։ «Բոինգը» զբաղեցրել է դիսպետչերի սահմանած էշելոնը և երթուղով հետևել նշանակված կետին։
Անձնակազմը չի հայտնել ինքնաթիռում առկա որևէ խնդրի մասին և արտակարգ դրություն չի հայտարարել Բացի այդ, ինքնաթիռը հագեցած էր ավիացիոն կապի հասցեական-հաշվետու համակարգով (ACARS), որը, բացի այլ գործառույթներից, պատասխանատու էր թռիչքային տվյալների մոնիթորինգի համար, ինչպես նաև արագության, բարձրության, մնացած ավիավառելիքի պաշարների և այլ պարամետրերի մասին տեղեկատվությամբ զեկույցներ ուղարկելու համար։ ACARS-ը գործում էր մինչև 2014 թվականի մարտի 8-ը՝ 01։07 (MYT)։ Վերջին հաշվետվության (Position Report) համաձայն՝ Boeing 777-ի բոլոր համակարգերն աշխատել են ճիշտ և դրա օդանավում թռիչքի պահին մնացել է 49,1 տոննայից 43,8 տոննա ավիակերոսին, այսինքն՝ թռիչքի համար բավարար քանակություն ։
Ժամը 01:19-ին 370 չվերթը հասել Է Մալայզիայի ներքին գործերի նախարարության վերահսկողության գոտու սահմաններին և մտել Վիետնամի օդային տարածք։ Մալայզիական դիսպետչերը անձնակազմին հրահանգել է անցնել նոր ռադիոհաճախականության՝ Հոշիմինի ՆԳՎ-ի հետ կապի համար։ Օդաչուներից մեկը հաստատել է տեղեկատվության ստացումը և հրաժեշտ տվել թռիչքների օպերատորին․ Բարի գիշեր, Մալայզիական երեք յոթ զրո (Good night, Malaysian three seven zero)  ։ Սա MH370 չվերթի վերջին հաղորդագրությունն էր ։
Մի քանի րոպե անց ինքնաթիռում անջատվել են տրանսպոնդեր սարքերը, որոնք տեղեկություններ էին փոխանցում ինքնաթիռի գտնվելու վայրի մասին ։ Այդ պատճառով ժամը 01:22-ին Boeing 777-ը անհետացել է դիսպետչերական ծառայությունների ռադիոլոկատորների էկրաններից ։ Մոտավորապես նույն ժամին դադարեցվել է ցամաքային ծառայություններին հաղորդագրությունների փոխանցման ACARS համակարգը։
Ջոնբոկջուկ
Ջոնբոկջուկ, այս ուտեստը պատկանում է բրնձից պատրաստված շիլաների խմբին։ Այն պատրաստվում է սպիտակ բրնձից և ծովային կաղամարից։ Կաղամարը Կորեայում հեղինակավոր ուտեստ է։ Ջոնբոկջուկը Չեդժուդո կղզում հանդիսանում է որպես դելիկատես։ Այն ոչ միայն դելիկատես է, շատ սննդարար ուտեստ, որը օգտակար է հիվանդներին և ծերերին։ Ջոնբոկջուկը պատրաստվում է ինչպես մսից, այնպես էլ ներքին օրգաններից։ Պատրաստ վիճակում այն պետք է ունենա փղոսկրի գույն։
Պատրաստման եղանակը
Կաղամարը խոզանակով մաքրելուց հետո բացում են, զգուշորեն առանձնացնում միսը ու օրգանները, մանր կտորների բաժանում և խորը ամանի մեջ տապակում քիչ քանակության քունջութի յուղի մեջ։ Այնուհետև ավելացվում է նախօրոք տաք ջրով թրջված բրինձը և կափարիչով փակելով ամանի բերանը թողնում եփվի։ Պատրաստի վիճակում ավելացնում են աղ և կորեական սոյայի սոուս։
Մալայզիական ավիաուղիների 370 չվերթ
Թռիչք, անհետացում
Այնուհետև վերծանվել է անձնակազմի ռադիոտեղորոշման վերծանումը՝ թռիչքի պահից մինչև կապի վերջին սեանսը ցամաքային ծառայություններով ։
Ջոնբոկջուկ
Պատրաստման եղանակը
Կատեգորիա:Կորեական խոհանոց
Մալայզիական ավիաուղիների 370 չվերթ
Անհետանալուց հետո
Վիետնամի դիսպետչերական ծառայությունն առաջին անգամ փորձել է ինքնաթիռի հետ կապվել դրա անհետացումից 17 րոպե անց՝ 01:39-ին (MYT): Անձնակազմը չի պատասխանել։ Դրանից հետո Հոշիմինի և Կուալա Լումպուրի օդային երթևեկության վերահսկման օպերատորները Malaysia Airlines-ի ներկայացուցչի մասնակցությամբ փորձել են ինքնաթիռը գտնել իրենց հասանելի տեխնիկական եղանակներով՝ ռադիոյով, ACARS համակարգի միջոցով, հաղորդագրություններով և արբանյակային հեռախոսից ինքնաթիռին կատարվող զանգերով ։ Արտակարգ դրություն (DETRESFA) հայտարարվել Է Boeing 777-ի կորստից 6,5 ժամ անց։ Հետաձգման պատճառներից մեկը Malaysia Airlines-ի տեղեկատվությունն էր, որ ինքնաթիռը հետևում է երթուղուն։ Այնուամենայնիվ, 03:30-ին (MYT) ավիաընկերությունը խոստովանել է սխալը. թռիչքին հետևելիս նրանք կողմնորոշվել են ոչ թե փաստացի դիտարկմամբ, այլ թռիչքի պլանի տվյալներով։
Դրա հետ մեկտեղ անհետանալուց հետո ինքնաթիռը օդում է եղել ևս 7 ժամ, սակայն զգալիորեն շեղվել է պլանային երթուղուց։ Boeing 777-ի թռիչքի սխեման հետագայում հաստատվել է քննչական խմբի կողմից՝ Մալայզիայի, Վիետնամի և մի շարք այլ երկրների ՀՕՊ-ի ռազմական ռադարների վերլուծության հիման վրա, ինչպես նաև ֆիզիկամաթեմատիկական հաշվարկների օգնությամբ ։
I փուլ։ Թռիչք ռադիոլոկացիոն կայանների վերահսկողության գոտում
Տրանֆոնդերների անջատումից հետո ինքնաթիռը շեղվել է դեպի Պեկին, իսկ հետո ձախ շրջադարձ է կատարել (ուղղությունը՝ հարավ-արևմուտք), այսինքն՝ փաստացի հակառակ ուղղությամբ է շարժվել ։
Ժամը 01:30-ին (MYT) Boeing 777-ը եղել է 10 900 մետր բարձրության վրա՝ 920 կմ/ժ արագությամբ ։ Հաջորդ 10 րոպեի ընթացքում ինքնաթիռը փոքր-ինչ փոխել է բարձրությունը (9500-ից մինչև 10 000 մետր)։ Արագությունը տատանվել է 914-ից մինչև 972 կմ/ժ ։
Ժամը 01:52-ին ինքնաթիռը հասել է Պինանգ կղզուց հարավ գտնվող կետին (Մալայզիայի արևմտյան ափ) և ուղևորվել հյուսիս-արևմուտք։ Ժամը 02:03-ին (MYT) Boeing 777-ը թռել է Պուլաու Պերակ (Pulau Perak) փոքրիկ կղզու վրայով, որը գտնվում է Մալաքյան նեղուցի Կենտրոնում՝ Հյուսիսային Սումատրայի և Մալայզիայի միջև։ Այսպիսով, ավելի քիչ, քան մեկ ժամ (դիսպետչերների հետ վերջին կապի պահից) ինքնաթիռը իր անհետացման կետից ավելի քան 600 կիլոմետր է անցել քաղաքացիական ՆԳՎ ռադարների էկրաններից ։
Boeing 777-ում տեղադրված ACARS համակարգը անձնակազմին թույլ է տվել տեքստային հաղորդագրություններ փոխանակել:Malaysia Airlines-ի ներկայացուցիչը անձնակազմին ուղարկել է ACARS-ի միջոցով առաջին հարցումը, երբ ինքնաթիռը գտնվում էր Պուլաու Պերակ կղզու վրա ։
Անձնակազմը հաղորդագրությանը չի պատասխանել և կապ չի հաստատել։ Հետագայում հաղորդագրությունը և նմանները բազմիցս ուղարկվել են ACARS համակարգով, սակայն դրանք նույնպես անպատասխան են մնացել։
Ժամը 02:22-ին Boeing 777-ը լքել է ցամաքային ռադիոլոկացիոն համակարգերի կողմից վերահսկվող տարածքը։ Այդ ժամանակ ինքնաթիռը գտնվել է 10 900 մետր բարձրության վրա ։
Փուլ II։ Թռիչք ռադիոլոկացիոն կայանների «կույր գոտում»
Boeing 777-ը հագեցած է եղել տերմինալներով, որոնք ամեն ժամ Inmarsat արբանյակներով ցամաքային ծառայություններին տեխնիկական տեղեկատվություն են փոխանցել «Rolls-Royce» շարժիչների աշխատանքի մասին (այդ պարամետրերը չեն ներառել արագության և գտնվելու վայրի մասին տվյալները), և Malaysia Airlines-ի կրկնակի գրասենյակը փորձել է արբանյակային հեռախոսով կապվել ինքնաթիռի հետ։
Արբանյակի հետ փոխազդեցությունը հետագայում օգտագործվել է թռիչքի հետագիծը հաշվարկելու համար։ Քանի որ և արբանյակի, և վերգետնյա համակարգերի գտնվելու վայրը հայտնի էր, քննչական խմբին (վերլուծությունն իրականացրել են Մեծ Բրիտանիայի, ԱՄՆ-ի, Ավստրալիայի և Մալայզիայի գիտնականները՝ ինչպես անկախ, այնպես էլ համատեղ) հաջողվել է հաշվարկել Boeing 777-ի շարժման ամենահավանական երթուղին՝ ինքնաթիռի վերջին հայտնի գտնվելու վայրի վերաբերյալ Հյուսիսային կամ Հարավային վեկտորները ։
Հյուսիսային վեկտորը հեռացվել է, քանի որ այդ ուղղությամբ գտնվող բոլոր երկրները (Հնդկաստան, Թաիլանդ, Մյանմա, Բանգլադեշ, Չինաստան) հայտնել են, որ ինքնաթիռը չի մտել իրենց օդային տարածք ։ Որպես ամենահավանական երթուղի սահմանվում է Հարավային վեկտորը՝ Հնդկական օվկիանոսի հարավային մասի ուղղությամբ։
Թռիչքի մասին եղած տվյալները թույլ չէին տալիս ճշգրիտ վերստեղծել երթուղին, այլ միայն որոշել սխալներով ուղղությունը։ Այդ պատճառով համակարգիչների օգնությամբ մոդելավորվել են առավելագույն հնարավոր ուղիները, որոնցից ընտրել են 100 առավել հավանական, հաշվի առնելով արագության, թռիչքի բարձրության, կատարված մանևրների և այլոց փոփոխությունները ։ Օրինակ, քննչական խմբի կարծիքով, Հնդկական Օվկիանոսի վրայով թռիչքի ժամանակ ինքնաթիռը հետևել է ավտոպիլոտին ։ Նաև հաշվի են առել տեղեկությունները քամիների, վառելիքի պաշարի և թռիչքի բարձրության մասին ։
08:19-ի (MYT) (վերջին կապը Boeing 777-ի և արբանյակի միջև) և 09:15-ին (MYT) ինքնաթիռի վառելիքը ավարտվել է։ Կորցնելով կառավարումը, ինքնաթիռը մեծ արագությամբ ընկել է օվկիանոսի ջրերը ։ Փորձագետների կարծիքով՝ ուղղահայաց պիկացիայի դեպքում Boeing 777-ի արագությունը կարող էր հասնել 3,6-ից մինչև 6 կմ/րոպե արագության (216-ից մինչև 360 կմ/ժ) ։ Հետաքննության տվյալներով՝ դա հաստատում են ինքնաթիռի հայտնաբերված բեկորները։ Դրանք պարզաբանում են, որ ընկնելուց առաջ ինքնաթիռը ոչ թե պատրաստվում էր վայրէջք կատարել ջրի վրա, այլ ընկել է օվկիանոս ԱՄՆ-ի Տեխաս նահանգում և Քաթարում EOS և RAAD գերհամակարգիչների օգնությամբ մաթեմատիկոսների խումբը մոդելավորել է թռչող սարքի անկումը ջրի մեջ ուղիղ անկյան տակ։ Այս դեպքում ֆյուզելյաժ գրեթե չի քանդվում, և միայն թևերը առանձնացվում են, բայց նրանք շատ արագ խորտակվում են մեծ քաշի պատճառով, և ինքնաթիռը գրեթե անհետ կորել է ջրի տակ, չթողնելով մնացած բեկորները և վառելիքի հետքերը  ։
Բոլոր ընտրված 100 ամենահավանական երթուղիներն ավարտվում էին Հնդկական օվկիանոսի հարավային մասում՝ Ավստրալիայի Արևմտյան ափի կողմից, ավելի քան 120 կմ² մակերեսով հատվածում
Ամալյա Մանեսովա
Ամալյա Մանեսովա (Amalie Mánesová, ), չեխ բնանկարիչ և ուսուցիչ։
Կենսագրություն
Ամալյա Մանեսովան ծնվել է արվեստագետների հայտնի ընտանիքում։ Նկարիչներն էին նրա հայրը՝ Անտոնին Մանեսը, եղբայրները՝ Գվիդո և Յոզեֆ Մանեսները, Նկարչի հորեղբայրը՝ Վենզել Մանեսը, Պրահայի գեղարվեստի ակադեմիայի տնօրենն էր։ Ամալիան նկարչության իր առաջին դասերը վերցրել է բնանկարիչ հորից։ Թեև Ամալիան ի սկզբանե ցանկանում էր զբաղվել ֆիգուրատիվ և դիմանկարային գեղանկարչությամբ, նրա հայրը որոշեց, որ բնանկարն ավելի հարմար է կնոջ համար։
1843 թվականին՝ հոր մահից հետո, Ամալյան ստանձնեց նրա հիմնած նկարչական դպրոցի ուսուցման գործի մեծ մասը։ Իր ժամանակի և ջանքերի մեծ մասը Ամալյա Մանեսովան նվիրեց հարուստ արիստոկրատներին դասավանդելուն և իր եղբայրներին աջակցելուն։
1853 թվականին բացել է նկարչական մասնավոր դպրոց ազնվական և միջին ընտանիքների կանանց և աղջիկների համար։ Նրա հայտնի ուսանողներից էր Զդենկա Բրաուներովան։
1950-ականների վերջերին նա իր եղբայրների հետ ապրում էր Աերենթալների ընտանիքում՝ Ռաֆ Ռոք ամրոցում, որտեղ նկարչություն էր սովորեցնում կոմսուհուն։ Հասույթով նա օգնում էր եղբայրներին, ովքեր ֆինանսական խնդիրներ ունեին այն ժամանակվա գեղարվեստական ​​շրջանակներում չհասկացվելու պատճառով։ Նա շատ ավելի գործնական էր, քան նրանք և երկար ժամանակ հոգ էր տանում տնային տնտեսության մասին։
Ամալիան հիանում էր Յոզեֆի տաղանդով, ուղեկցում էր նրան Մյունխեն տանող ճանապարհին, փող էր ուղարկում և խրախուսում ավելի ակտիվ ու խնայող լինել։ Երբ Յոզեֆը սիրահարվեց սպասուհի Ֆրանտիսկա Շլովիչկովային և որոշեց ամուսնանալ նրա հետ, Ամալիան կտրականապես դեմ էր դրան։ Նա կարծում էր, որ շնորհալի եղբայրը կհայտնվի աղքատ ընտանիքում, որտեղ փողի բացակայությունը թույլ չի տա նրան ստեղծագործել։ Արդյունքում նա խզեց հարաբերությունները եղբոր հետ և դադարեց ֆինանսապես օգնել, չնայած Ֆրանտիսկան և Յոզեֆն արդեն երեխայի էին սպասում։ Դա կործանեց Ջոզեֆի կյանքը։
Շատ տարիներ անց Ամալիան ծանր հիվանդ Յոզեֆին մեծ դժվարությամբ Հռոմից վերադարձրեց Պրահա և խնամեց նրան մինչև մահը (1871 թվական)։ Ամալյա Մանեսովան հրաժարվել է Վացլավ Լևիի ամուսնության առաջարկից և մինչև կյանքի վերջ ամուսնացած չի եղել։ Հանկարծամահ է եղել 1883 թվականին սրտի հիվանդությունից։ Թաղված է Պրահայում՝ Օլշանի գերեզմանատանը։
Ստեղծագործություն
Ամալիան սեփական գործեր քիչ ունի. Նկարչություն է սովորել միայն հոր մոտ և հեռու էր այն ժամանակվա մոդայից։ Նրա բնանկարները արված են ռոմանտիկ ոճով։ Նրա կալվածքում մոտ հիսուն էսքիզներ են հայտնաբերվել։
Արտաքին հղումներ
Կատեգորիա:19-րդ դարի կին արվեստագետներ Կատեգորիա:Կին արվեստագետներ
Սանդրա Կալնիետե
Սանդրա Կալնիետե (Sandra Kalniete, ), լատվիացի քաղաքական գործիչ։ Եղել է Լատվիայի ազգային ճակատի ակտիվիստ, այնուհետև` դիվանագետ, 2002-2004 թվականներին եղել է Լատվիայի արտաքին գործերի նախարար, 2004 թվականին` Լատվիայի հարցերով ժամանակավոր եվրոկոմիսար, 2006 թվականին ընտրվել է Սեյմի պատգամավոր «Նոր ժամանակ» կուսակցության կողմից, իսկ 2008 թվականին դարձել է նոր «Քաղաքացիական միություն» կուսակցության ղեկավարներից մեկը, 2009 թվականին ընտրվել է Եվրոխորհրդարանի պատգամավոր, որտեղ միացել է Եվրոպական ազգային կուսակցությանը (քրիստոնյա-դեմոկրատների կուսակցություն)։
Կենսագրություն
Ծնվել է 1952 թվականի դեկտեմբերի 22-ին, Տոմսկի մարզի Կոլպաշևսկի շրջանի Տոգուր բնակավայրում (ՌԽՖՍՀ, ԽՍՀՄ), աքսորյալներ Լիգիտա և Այվար Կալնիետեների ընտանիքում։ Մայրը` Լիգիտան (1926-2006), Դրեյֆելդից էր, իր ծնողների հետ աքսորվել էր Սիբիր 1941 թվականի հունիսին։ 1948 թվականին Սանդրայի մայրը վերադառնում է Լատվիա, սակայն 1949 թվականին կրկին հետ է ուղարկվում Սիբիր։ Հայրը` Այվարը (ծնվել է 1931 թվականին), իր մոր հետ Սիբիր է աքսորվել 1949 թվականի մարտի 25-ին։ 1957 թվականին չորսամյա Սանդրա Կալնիետեն ծնողների հետ վերադարձել է Լատվիա։ 1960-1971 թվականներին սովորել է Ռիգայի 39-րդ ութնամյա, 49-րդ միջնակարգ և 39-րդ միջնակարգ դպրոցներում, 1975-1981 թվականներին հեռակա կրթություն է ստացել Լատվիայի գեղարվեստական ակադեմիայի Արվեստի քննադատության ֆակուլտետի Պատմության ու արվեստի թեորիայի բաժնում։ Այնուհետև Ս. Կալնիետեն դերձակ է աշխատել «Բալտիյաս մոդես» սրահում (1981-1982)։ 1983 թվականին նշանակվել է Լատվիական ԽՍՀ-ի նկարիչների միության քարտուղար-ռեֆերենտ, եղել է դրա ղեկավարության պատասխանատու քարտուղարը (1987-1990)։ Համատեղությամբ աշխատել է նաև որպես «Լիեսմա» հրատարակչության քարտուղար (1985-1987)։
Ծանոթագրություններ
Կատեգորիա:Լատիշ կին դիվանագետներ Կատեգորիա:Կին դեսպաններ Կատեգորիա:Արտաքին գործերի կին նախարարներ Կատեգորիա:21-րդ դարի կին քաղաքական գործիչներ Կատեգորիա:Լատվիայի քաղաքական գործիչներ Կատեգորիա:Լատվիայի կին քաղաքական գործիչներ
Արամ Ապարանցի
Արամ Սեդրակի Սարգսյան (Արամ Ապարանցի), հայ գեղանկարիչ, քանդակագործ, Հայաստանի նկարիչների միության անդամ։
Կյանքն ու գործունեությունը
Արամ Ապարանցին ծնվել է 1956 թվականի հուլիսի 28-ին։ 1980-86 թվականներին սովորել և ավարատել է Երևանի Խ. Աբովյանի անվան պետական մանկավարժական ինստիտուտի նկարչա-գծագրական բաժինը։ Ուսանել է Հովհաննես Զարդարյանի, Սուրեն Սաֆարյանի, Տիգրան Թոքմաջյանի, Զախար Խաչատրյանի մոտ։ 2015 թվականից Հայաստանի նկարիչների միության անդամ է։ Մասնակցել է մի շարք հանրապետական և միջազգային սիմպոզիումների և գեղանկարչական ցուցահանդեսների՝ այդ թվում 2018 թվականի «Մեր պապերի սխրանքը» խորագրով քանդակի միջազգային սիմպոզիումին՝ Հայաստանում՝ «Կենաց ծառ» քանդակով ։ Ճանաչվել է «Լավագույն ուսուցիչ», արժանացել է ՀՀ մշակույթի նախարարության պատվոգրի Բաշ-Ապարանի հերոսամարտի 100-ամյակի կապակցությամբ Ապարան քաղաքում անցկացված քանդակագործության միջազգային սիմպոզիումին մասնակցության համար։ Նրա նկարները գտնվում են մասնավոր հավաքածուներում՝ Ռուսաստան, Ուկրաինա, ԱՄՆ, Ֆրանսիա, Գերմանիա։
Ցուցահանդեսներ
2003 թվականին «Լույսի և արարման 10 օր» սիմպոզիում-ցուցահանդես Կողբում 2010 թվականին «Արցախի աշնանային գույները» սիմպոզիում-ցուցահանդես Արցախում և Երևանում 2010 թվականին «Լոռվա ձորում» սիմպոզիում-ցուցահանդես։ 2011 թվականին «Լոռվա ձոր Դեբեդի հովտի գույները» սիմպոզիում-ցուցահանդես Երևանում 2012 թվականին «Ապարանի բնաշխարհը» սիմպոզիում-ցուցահանդես Երևանում 2013 թվականինն «Սաղմոսավանքի ձմեռը» հանրապետական բնանկարի ցուցահանդես 2015 թվականին «Բարի հիշողություն, «Մշեցիներ» հանրապետական ցուցահանդես 2018 թվականին «Մեր պապերի սխրանքը» քանդակի միջազգային սիմպոզիում Ապարանում 2019 թվականին «Դաշտային ծաղիկներ» հանրապետական գարնանային ցուցահանդես, 2017 թվականի դեկտեմբերի 15-ին մասնակցել է Հայաստանի նկարիչների միությունում՝ միության 85-ամյակին նվիրված հոբելյանական ցուցահանդեսին ։
Ծանոթագրություններ
Կատեգորիա:Հայաստանի նկարիչների միության անդամներ Կատեգորիա:Հայ գեղանկարիչներ Կատեգորիա:Հայ քանդակագործներ
Պատերնա (քաղաք)
Պատերնա (Paterna), քաղաք և մունիցիպալիտետ Իսպանիայում, որը մտնում է Վալենսիա ինքնավար համայնքի կազմի մեջ գտնվող Վալենսիա պրովինցիայում։ Մունիցիպալիտետը գտնվում է Ուերտա Օեստե շրջանի (կոմարկի) կազմում։ Զբաղեցնում է 44 կմ² մակերես։ Ըստ 2010 թվականի մարդահամարի տվյալների՝ բնակչությունը 65 921 մարդ է։ Հեռավորությունը պրովինցիայի վարչական կենտրոնից 11 կմ է։
Արտաքին հղումներ
Կատեգորիա:Իսպանիայի քաղաքներ
Շուգայլովո (գյուղ, Դեմիդովսկի շրջան)
Շուգայլովո (Шугайлово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Արարատ (հանքային ջուր, Արարատ)
Քիմիական կազմ
Ընդհանուր հանքայնացում՝ 2400-2800 մգ/լ, pH 6,6
Արտադրություն
Արտադրությունը գտնվում է Արարատի մարզում, ք. Արտաշատ, Հայաստան ։
Հանքերի բնութագրերը
Արարատի մարզի Վեդի քաղաքի ածխաթթվային ջրերի հանքերի В2 №11, №12, №19 Հորատանցքերը գտնվում են Խոսրովի արգելոցի տարածքում Ուրծի լեռնաշղթայի Բորոտ Աղբյուր կիրճում ծովի մակարդակից 1500 մ բարձրության վրա։ Հորատանցքերի խորությունը կազմում է 130-151 մետր։
Աշխարհագրական կոորդինատներ՝
Արարատյան սինկլինորումը արտեզյան ավազան է, որի հիմնական ջրային համալիրը Վերին կավճի կարբոնատային շերտն է։ Լեռնային գոյացությունների շերտը, որոնք ծածկում են վերին կավճի կարբոնատային և հրաբխածին ձևավորումները, էոցենի պորֆիրիտները և օլիգոցեն-միոցենները, համեմատած Վերին կավճի ջրատարի համալիրի հետ, հանդես են գալիս որպես հարաբերական ջրային դիմադրություն է, որն էլ ապահովում է արտեզյան ավազանի տարածքում վերին կավճի համալիրի տակ բարձր ճնշման պահպանումը։
Տեղանքի երկրաբանական կառուցվածքը ընդգրկում է Ուրծի լեռնաշղթան կազմող ամենահին պալեոզոիկ գոյացումները (դևոնյան և ածխածնային)։
Հանքային աղբյուրների բոլոր ելքերը պայմանավորված են գոյացումների խոշոր խզմամբ և երկրորդային արտանետմամբ։ Այսպիսով, տարածաշրջանի հանքային ջրերը ձևավորվում են Դևոնյան կրաքարային խզման գոտում («առաջնային հանք») և ենթատրավերտինային ծածկի տակ («երկրորդական հանք»), որոնք ունեն բաշխվածության մեծ մակերես շրջանի գրեթե աբողջ հովտային մասում՝ ի հաշիվ հենց ձևավորված հանքային ջրերի («առաջնային հանքեր»)։
Հանքավայրի վերաբերյալ ստացված երկրաբանական, երկրա-հիդրո-երկրաբանական, երկրաջերմային, հիդրոքիմիական տվյալների հիման վրա հնարավոր եղավ հաստատել հետևյալը. Արարատի հանքային ջրերը դասվում են ճնշումային ածխածնային ջրերի շարքին, որոնք ձևավորվում են զգալի խորություններում երիտասարդ (քառորդական) հրաբխային գործունեության զարգացման գոտում։ Այդ իսկ պատճառով հորատանցքերից ջուրը մղվում է անդեզիտոբազալտային ճեղքվածներից՝ ենթարկվելով բնական զտման և առանձնանում է իր բարձր  մանրէաբանական մաքրությամբ ։
Jubileum Vol. III
Jubileum Vol. III, Bathory խմբի հոբելյանական երրորդ հավագածուն է։ Այս ալբոմում գերակշռում են Requiem, Octagon, և Blood on Ice ալբոմների երգերը և 5 վաղուց հրապարակված թրեքներ։
Կոմպոզիցիաների ցանկ
Կատեգորիա:1998 ալբոմներ Կատեգորիա:Անգլալեզու ալբոմներ
Արարատ (հանքային ջուր, Արարատ)
Հատկություններ
ARARAT բնական հանքային ջուրը դասվում է բնական աղբյուրներից ստանցվող հիդրոկարբոնատային ջրերի խմբին։ «ԱՐԱՐԱՏ» հանքային ջուրը ներառված է ԳՕՍՏ 13273-88–ում ։
Գրականություն
Կատեգորիա:Հանքային ջրեր այբբենական կարգով Կատեգորիա:Հայաստանի հանքային ջրեր
Ախթալա (սելավ)
Ախթալա, սելավ (հեղեղատ) Դեբեդի ավազանում, Ախթալա վտակի մոտակայքում։ Մայր գետին է միանում աջից։ Երկարությունը 14 կմ է, ջրհավաքի մակերեսը՝ 48,4 քառ. կմ ։
Ծանոթագրություններ
Կատեգորիա:Հայկական լեռնաշխարհ
(8124) Գուարդի
(8124) Գուարդի (Guardi), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,134953 ա. մ., առավելագույնը մոտենում է 1,987 ա. մ. հեռավորության վրա և հեռանում 2,2829 ա. մ. ։ Արեգակի շուրջ մեկ ամբողջական պտույտ է կատարում 1139,41 երկրային օրվա ընթացքում, իր ուղեծրով շարժվելով միջինում 0,315952 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,77° անկյուն։
Արտաքին հղումներ
Կատեգորիա:1971 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Քևանլու-Կաբադինլու
Քևանլու-Կաբադինլու, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1907 թվականին գյուղն ունեցել է 427, իսկ 1908-ին՝ 980 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Ռիգի (գյուղ, Լոխովիցայի շրջան)
Ռիգի (Риги), գյուղ Ուկրաինայի Պոլտավայի մարզի Լոխովիցայի շրջանում։
2001 թվականի տվյալներով Ռիգի գյուղում բնակվում էր 428 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Լոխովիցայի շրջանի բնակավայրեր Կատեգորիա:Ուկրաինայի գյուղեր
Զբոսաշրջությունը Լեհաստանում
Լեհաստանը համաշխարհային զբոսաշրջային շուկայում այցելուների թվով անընդհատ աճող պետություններց մեկն է։ Զբոսաշրջությունը Լեհաստանում նպաստում է երկրի ընդհանուր տնտեսության զարգացմանը։ Առավել հայտնի քաղաքներից են Կրակովը, Վրոցլավը, Գդանսկը, Վարշավան, Պոզնանը, Լյուբլինը, Տորունը, ինչպես նաև Օսվենցիմի պատմական Օսվենցիմ գերմանա–ֆաշիստական համակենտրոնացման ճամբարը։ Լեհաստանի լավագույն հանգստյան ուղղություները ներառում են Մազուրիա ջրային շրջանը, Բալթիկ ծովը, Տատրերը (Կարպատների ամենաբարձր լեռնաշղթան), Սուդետները, Բելովեժյան թավուտը։ Լեհաստանի գլխավոր ուղղություններն առաջարկում են տեսարժան վայրեր ինչպես քաղաքներում, այնպես էլ դրանցից դուրս, առաջարկելով պատմական հուշարձաններ, բիզնես գործուղումներ, որակյալ զբոսաշրջություն, ագրոտուրիզմ, լեռնային էքսկուրսիա (արշավ) և այլն։ Ըստ Համաշխարհային զբոսաշրջային կազմակերպության (UNWTO) 2012 թվականի տվյալների, Լեհաստանն օտարերկրյա զբոսաշրջիկների կողմից 17-րդ առավել այցելված երկիրն է աշխարհում ։
Ընդհանուր ակնարկ
Լեհաստանը, հատկապես 2004 թվականին Եվրոպական միությանն անդամագրվելուց հետո, դարձավ զբոսաշրջիկների կողմից հաճախակի այցելող երկիր։ Լեհսատանի շատ զբոսաշրջային վայրեր կապված են բնական միջավայրի, պատմական վայրերի և մշակութային միջոցառումների հետ։ Դրանք ամբողջ աշխարհից գրավում են միլիոնավոր այցելուների։ Ըստ Զբոսաշրջության ինստիտուտի տվյալների, 2006 թվականին Լեհաստան են այցելել 15.7 միլիոն զբոսաշրջիկ, իսկ 2007 թվականին 15 միլիոն զբոսաշրջիկ, ընդհանուր հաշվով 66,2 միլիոն զբոսաշրջիկներից բացի ։ 2012 թվականին Լեհաստան են այցելել 13.5 միլիոն օտարերկյա զբոսաշրջիկ (նրանք, ովքեր եկել են Եվրո-2012-ի ժամանակ, բայց չեն մնացել գիշերելու, չեն ներառվել պաշտոնական վիճակագրության մեջ) ։ 2013 թվականին Լեհաստան են այցելել 15.8 միլիոն զբոսաշրջիկ։
Շրջակա միջավայր
Լեհաստանն ունի բազմազան բնական միջավայր, որը համեմատաբար անվնաս է մնացել մարդկային զարգացման ընթացքում։ Զբոսաշրջիկներին գրավում են լեռները, ծովափերը, անտառներն ու լճերը։ Ամենատարածված զբոսաշրջային ուղղություններն են Տատրերը, որը Լեհաստանի ամենաբարձր կետն է և հայտնի է իր Օրլյա Պերցով, Կրկոնոշե լեռնազանգվածը, Ստոլվա լեռնաշղթան, Բելովեժյան թավուտը, Բեշադները, Մազուրիա ջրային շրջանը, Կոմպինոսսյան ազգային պարկը և այլն։
Լեհաստանի առաջին զբոսաշրջիկները ուխտագնացներ էին, ովքեր ճանապարհորդում էին Լեհաստանի և այլ երկրներիի սրբավայրերով։ Առևտրային զբոսաշրջությությունն սկսել է զարգանալ 19-րդ դարում։ Ամենահայտնի շրջանները լեռներն են, հատկապես Տատրերները, որն ուսումնասիրել է լեհ բժիշկ, հասարակական գործիչ և ազգագրագետ Տիտուս Խալուբինսկին։ 1873 թվականին Լեհաստանի Տատրա կազմակերպությունը, իսկ 1909 թվականին Լեհական տեսարժան վայրերի դիտման կազմակերպությունը հիմնադրվեցին զբոսաշրջությունը կազմակերպելու և զարգացնելու համար։ 19-րդ դարը սպա-առողջարանների զարգացման ժամանակաշրջան էր։ Սպա-առողջարններ կան Սուդետներում, Բասկիդում և Բալթիկ ծովի ափերի երկայնքով, որոնցից մի քանիսը սկսած 1910 թվականից ասոցացվում են Լեհական բալնեոթերապիայի ասոցիացիայի հետ։ Այն բանից հետո, երբ Լեհաստանը 1918 թվականին նորից ձեռք բերեց անկախություն,  դեպի Լեհաստան զբոսաշրջությունը կտրուկ աճեց, և վերջինս խրախուսվում էր կառավարության կողմից։ Առաջին լեհ պրոֆեսիոնալ տուր օպերատոր Օրբիսը, հիմնադրվել է 1923 թվականին Լվովում, որը 1937 թվականին ղեկավարվում էր Գրոմադայի տուրիստական կազմակերպության և տուր օպերատորի կողմից։
Պատմություն
Երկրորդ համաշխարհային պատերազմից հետո զբոսաշրջային ընկերությունները ազգայնականացվեցին գործող կոմունիստական կկառավության կողմից։ Լեհական Տատրա և Լեհաստանի տեսարժան վայրեր կազմակերպությունները միավորվեցին Լեհական տուրիզմ տեսարժան վայրեր (PTTK) անվան տակ և զբոսաշրջային ենթակառուցվածքից շատերը փոխանցվեցին նոր ձևավորված workers vacation հիմնադրամին։ Զբոսաշջությունը սահմանափակվում էր Հյուսիսային Եվրոպայի երկրներով։ Սա կառավարության կողմից հիմնադրված զբոսաշրջության մի ժամանակ էր, որն առանձնացնում է իր քանակով, բայց ոչ որակով։ Հատկանշական էր այդ շրջանում տոնական վրանային հանգիստը բունգալոների տակ կազմակերպված պետական կազմակերպություններից մեկի կողմից։ Արձակուրդները երեխաների և դեռահասների համար կազմակերպվում էին Juventur-ի կողմից։ Կոմունիզմի անկումից հետո շատ ենթակառուցվածքներ մասնավոր սեփականություն դարձան, մինչդեռ շատերն էլ փակվեցին, քանի որ այլևս շահութաբեր չէին։ 1990-ական թվականների սկզբներին շատ նոր տուր օպերատորներ ստեղծվեցին։ Դրանցից շատերը ամրացրեցին իրենց դիրքերը շուկայում, քամի որ կարող էին մրցակցել TUI-ի, կամ Neckermann und Reisen-ի նման տուրօ պերատնորի հետ, որոնք իրենց մասնաճյուղն ունեին Լեհաստանում։
Զբոսաշրջային առողջարաններ
Կան տասնյակ առողջարաններ Բալթիկ ծովի ափին, որոնցից են, օրինակ, Վոլին կղզին, որը մոտ է գտնվում գերմանական սահմանին և Պոմերանիային։ Լեհաստանի հարավայում մասում կան առողջարաններ դահուկային սպորտի և Կարկոնոշե լեռը բարձրանալու համար։ Վերջինս Սուդետների լեռնաշղթայի  մասն է։ Կարկոնոշները իրենց մեջ ներառում են տուրիստական Կարպաչ և Շկլյասկա Պորեբա կենտրոնները։ Դահուկային սպորտի և էքսկուրսիաների այլ հայտնի վայրեր են Կարպատները. Զակոպանեն Տատրերի լեռներում, Ցիրկը, Կրինիցա-Զդրույը, Վիսլան Բեսկիդեսում կամ Շավնիցեն Պենիններում։
Քրիստոնեական ուխտագնացություն
Ըստ վիճակագրության տվյալների, 2005 թվականին Սուրբ Աստվածամոր բազիլիկա այցելող օտարերկյա զբոսաշրջիկները կազմել են երկրի ամբողջ զբոսաշրջիկների 13%-ը (1.8 մարդ) ։ Յանսայա Գորա վանքը 2014 թվականին այցելվելով 72 երկրների կողմից ունեցել է 3.6 միլիոն այցելու ։